CELEX: 32008D0293
Language: lv
Date: 2008-04-04 00:00:00
Title: 2008/293/EK: Komisijas Lēmums ( 2008. gada 4. aprīlis ), ar kuru groza Lēmumu 2006/784/EK, ar ko apstiprina metodes cūku liemeņu klasificēšanai Francijā (izziņots ar dokumenta numuru K(2008) 1235)

10.4.2008   
            
            
               LV
            
            
               Eiropas Savienības Oficiālais Vēstnesis
            
            
               L 98/16
            
         
      KOMISIJAS LĒMUMS
   
   (2008. gada 4. aprīlis),
   ar kuru groza Lēmumu 2006/784/EK, ar ko apstiprina metodes cūku liemeņu klasificēšanai Francijā
   (izziņots ar dokumenta numuru K(2008) 1235)
   (Autentisks ir tikai teksts franču valodā)
   (2008/293/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Ar Komisijas Lēmumu 2006/784/EK (2) cūku liemeņu klasificēšanai Francijā ir atļautas piecas metodes (“Capteur Gras/Maigre – Sydel”(CGM),“CSB Ultra-Meater”, “manuālā metode”(ZP), “Autofom”, “UltraFom 300”).
            
         
               (2)
            
            
               Francija ir lūgusi Komisiju apstiprināt divas jaunas cūku liemeņu klasificēšanas metodes un ar protokola 2. daļu informējusi Komisiju par sadalīšanas izmēģinājuma rezultātiem, kā paredzēts 3. panta 3. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
            
         
               (3)
            
            
               Šā pieprasījuma pārbaudē konstatēja, ka ir izpildīti nosacījumi, lai atļautu šīs klasificēšanas metodes.
            
         
               (4)
            
            
               Tāpēc attiecīgi jāgroza Lēmums 2006/784/EK.
            
         
               (5)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2006/784/EK groza šādi.
   
               1)
            
            
               Ar šādu f) punktu un g) punktu papildina 1. panta pirmo daļu:
               
                           “f)
                        
                        
                           
                              CSB Image-Meater aparātu un ar to saistītās novērtējuma metodes, kuru sīks apraksts sniegts pielikuma 6. daļā;
                        
                     
                           g)
                        
                        
                           
                              VCS 2000 aparātu un ar to saistītās novērtējuma metodes, kuru sīks apraksts sniegts pielikuma 7. daļā.”
                        
                     
         
               2)
            
            
               Pielikumu groza saskaņā ar šā lēmuma pielikumu.
            
         2. pants
   Šis lēmums ir adresēts Francijas Republikai.
   
      Briselē, 2008. gada 4. aprīlī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 318, 17.11.2006., 27. lpp. Lēmumā grozījumi izdarīti ar Lēmumu 2007/510/EK (OV L 187, 19.7.2007., 47. lpp.).
   
      (3)  OV L 285, 25.10.1985., 39. lpp. Regulā jaunākie grozījumi izdarīti ar Regulu (EK) Nr. 1197/2006 (OV L 217, 8.8.2006., 6. lpp.).
   
      PIELIKUMS
      Lēmuma 2006/784/EK pielikumam pievieno šādu 6. un 7. daļu.
      
         “6.   DAĻA
         CSB Image-Meater
         
                     1.
                  
                  
                     Cūku liemeņu klasificēšanu veic ar aparātu, kura nosaukums ir “CSB Image-Meater”.
                  
               
                     2.
                  
                  
                     
                        CSB Image-Meater veido videokamera, ar attēlu analīzes karti aprīkots personālais dators, ekrāns, printeris, vadības mehānisms, vērtēšanas mehānisms un saskarnes. Visus 11 Image-Meater mainīgos lielumus mēra pie sadales līnijas: izmērītās vērtības centrālais bloks pārrēķina aplēsē par liesās gaļas procentuālo saturu.
                  
               
                     3.
                  
                  
                     Liemeņu liesās gaļas saturu aprēķina pēc šādas formulas:
                     
                                 Ŷ =
                              
                              
                                 64,40 – 0,129 G – 0,187 MG – 0,068 VaG + 0,003 VbG – 0,368 EG + 0,036 V + 0,032 MV – 0,024 VaV + 0,034 VbV – 0,024 VcV + 0,022 VdV
                              
                           kur:
                     
                                 Ŷ
                              
                              
                                 =
                              
                              
                                 aprēķinātais liemeņa liesās gaļas procentuālais saturs;
                              
                           
                                 G
                              
                              
                                 =
                              
                              
                                 tauku biezums (pēc ZP metodes): minimālais tauku slāņa biezums (ieskaitot ādu) virs vidējā gūžas muskuļa (milimetros);
                              
                           
                                 MG
                              
                              
                                 =
                              
                              
                                 vidējais tauku slāņa biezums virs vidējā gūžas muskuļa (milimetros);
                              
                           
                                 VaG
                              
                              
                                 =
                              
                              
                                 vidējais tauku kārtas biezums virs jostas skriemeļa “a” (milimetros);
                              
                           
                                 VbG
                              
                              
                                 =
                              
                              
                                 vidējais tauku slāņa biezums virs jostas skriemeļa “b” (milimetros);
                              
                           
                                 EG
                              
                              
                                 =
                              
                              
                                 zemādas tauku ārējā slāņa vidējais biezums virs jostas skriemeļiem “a” līdz “d” (milimetros);
                              
                           
                                 V
                              
                              
                                 =
                              
                              
                                 muskuļu slāņa biezums (pēc ZP metodes): minimālais muskuļu slāņa biezums starp vidējā gūžas muskuļa pakaļējo ekstremitāti un muguras smadzeņu kanāla dorsālo daļu (milimetros);
                              
                           
                                 MV
                              
                              
                                 =
                              
                              
                                 jostas muskuļa un vidējā gūžas muskuļa slāņa biezums (milimetros);
                              
                           
                                 VaV
                              
                              
                                 =
                              
                              
                                 vidējais muskuļu slāņa biezums virs jostas skriemeļa “a” (milimetros);
                              
                           
                                 VbV
                              
                              
                                 =
                              
                              
                                 vidējais muskuļu slāņa biezums virs jostas skriemeļa “b” (milimetros);
                              
                           
                                 VcV
                              
                              
                                 =
                              
                              
                                 vidējais muskuļu slāņa biezums virs jostas skriemeļa “c” (milimetros);
                              
                           
                                 VdV
                              
                              
                                 =
                              
                              
                                 vidējais muskuļu slāņa biezums virs jostas skriemeļa “d” (milimetros);
                              
                           Šo formulu piemēro liemeņiem, kuru svars ir no 45 līdz 125 kilogramiem.
                  
               7.   DAĻA
         VCS 2000
         
                     1.
                  
                  
                     Cūku liemeņu klasificēšanu veic ar aparātu, kura nosaukums ir “VCS 2000”.
                  
               
                     2.
                  
                  
                     
                        VCS 2000 darbības pamatā ir digitālu videoattēlu analīze. Aparāta galvenās daļas ir trīs kameras, lampas, attēla analīzes dators, serverdators un pozicionēšanas ierīces. Pirmajā pozīcijā viena kamera uzņem šķiņķa ārpuses attēlu. Otrajā pozīcijā divas kameras uzņem attēlus pie sadales līnijas. No šiem attēliem iegūst 40 mainīgos lielumus, kas galvenokārt izsaka biezumu, platumu, garumu un laukumu. Izmērītās vērtības centrālais bloks pārrēķina aplēsē par liesās gaļas procentuālo saturu.
                  
               
                     3.
                  
                  
                     Cūku liemeņu liesās gaļas saturu aprēķina, pamatojoties uz 40 mainīgajiem lielumiem pēc šādas formulas:
                     
                                 Ŷ =
                              
                              
                                 122,458 + 0,05805 * X1 + 0,01449 * X2 – 0,02996 * X3 – 0,001585 * X4 – 39,297 * X5 – 47,553 * X6 + 38,877 * X7 – 0,1013 * X8 + 0,00004308 * X9 – 817,242 * X10 + 10,135 * X11 + 15,277 * X12 – 25,777 * X13 – 90,738 * X14 + 0,0005792 * X15 + 2,743 * X16 – 0,06866 * X17 + 3,511 * X18 – 0,1681 * X19 – 0,007867 * X20 – 0,1082 * X21 – 0,01290 * X22 + 0,02957 * X23 + 0,03856 * X24 – 0,003353 * X25 – 0,03378 * X26 – 0,01661 * X27 + 2,368 * X28 – 0,3133 * X29 – 0,01386 * X30 – 0,02100 * X31 – 0,01908 * X32 – 0,02442 * X33 + 0,06009 * X34 – 0,007792 * X35 – 2,598 * X36 – 7,632 * X37 – 0,004848 * X38 – 0,9099 * X39 – 20,514 * X40
                              
                           kur:
                     Ŷ = aprēķinātais liemeņa liesās gaļas procentuālais saturs;
                     X1, X2, … X40 ir mainīgie lielumi, kurus nosaka VCS 2000.
                     Mainīgo lielumu un statistikas metodes apraksts ir iekļauts II daļā Francijas iesniegtajā protokolā, kas nosūtīts Komisijai saskaņā ar Regulas (EEK) Nr. 2967/85 3. panta 3. punktu.
                     Šo formulu piemēro liemeņiem, kuru svars ir no 45 līdz 125 kilogramiem.”